Otvorena znanost u Hrvatskoj

The Impact of FAIR and AI on Standards in Official Statistics
2024-09-26 16:00 - 17:30 (Europe/Paris) | Zoom
Webinar istražuje promjene u području podataka i njihov utjecaj na razvoj standarda u području službene statistike. Pojava velikih jezičnih modela (LLM) i s njima povezanih AI proizvoda, zahtjevi za pristupom podacima u svrhu istraživanja ili kreiranja politika, FAIR načela, sve to mijenja način na koji se standardi koriste za podršku podatkovnim sustavima u službenoj statistici. Prijave klikom na poveznicu.

The AI Orphan?
2024-09-27 15:00 - 16:30 | Online
Ovaj webinar će predstaviti niz pritisaka s kojima se institucije financirane javnim novcem i istraživači suočavaju u trenutnom okruženju umjetne inteligencije. Sudionicima će pružiti priliku bolje razumjeti kako europski pravni okvir za autorska prava može postati potpora znanstvenim istraživanjima u novom mandatu Europske komisije i Europskog parlamenta. Prijave klikom na poveznicu.

The Future of Research - An Introduction to Open Science
2024-10-01 09:00 - 10:00 | Zoom
Otvorena znanost u središtu je programa Europske unije za istraživanje i inovacije. Ona čini znanstvena istraživanja, podatke i rezultate dostupnijima svima, nastoji ukloniti prepreke dijeljenju znanja te potiče suradnju između različitih disciplina. Kroz suradnju i transparentnost, otvorena znanost nastoji demokratizirati znanje, riješiti globalne izazove i potaknuti društveni napredak. Na ovom webinaru upoznajte koncept otvorene znanosti. Prijave klikom na poveznicu.

Open access book policies: The author’s experience
2024-10-02 15:00 - 16:00 | Online
Poslušajte četvero autora i njihova iskustva s objavljivanjem knjiga u otvorenom pristupu te kako su se snašli sa zahtjevima politika otvorenog pristupa. Prijave klikom na poveznicu.

EASE Webinar: Science Graphics
2024-10-15 15:00 - 18:00 | Online
Što su znanstvene grafike, kako se uklapaju u praksu znanstvene komunikacije i kako ih možete koristiti za povezivanje s različitim publikama? Odgovore na ova pitanja i savjete za izradu dat će Jen Christiansen, grafička urednica časopisa Scientific American i autorica knjige Building Science Graphics. Prijave klikom na poveznicu.

Tjedan otvorenog pristupa 2024. na Institutu Ruđer Bošković
2024-10-21 - 2024-10-27
Centar za znanstvene informacije Instituta Ruđer Bošković i ove godine obilježava Tjedan otvorenog pristupa (TOP) 2024. temom “Zajednica iznad komercijalizacije” sljedećim događanjima:

21.10.2024., 15 h, Antica Čulina, 156. kolokvij Centra za znanstvene informacije u čast TOP-a “Prakse registracije i poboljšanje kvalitete znansvenih istraživanja” (uživo i putem Zoom-a)
23.10.2024., 11 h, Lovorka Čaja, “Plan upravljanja istraživačkim podacima – sasvim bezbolno” za djelatnike IRB-a (prijave na poveznici)

25.10.2024., 14:30 h, Dejana Carić; Bojan Macan, 157. kolokvij Centra za znanstvene informacije u čast TOP-a “Otvorena znanost u praksi: Zahtjevi Hrvatske zaklade za znanost i Obzor Europa projekata” (uživo i putem Zoom-a)
Escape Room za djelatnike IRB-a

Tjedan otvorenog pristupa 2024. udruge Penkala na FER-u i Institutu za fiziku
2024-10-21 - 2024-10-27 | FER / Institut za fiziku / Online
Povodom međunarodnog tjedna otvorenog pristupa udruga Penkala drugu godinu zaredom organizira seriju tematskih predavanja o društvenom utjecaju znanosti. Ove godine pripremili su bogat program s predavanjima uživo na FER-u i Institutu za fiziku te nekoliko online predavanja.
Program uživo:
Uvodna riječ:

FER: Prof. Vedran Bilas, dekan FER-a i Nj.E. Simon Thomas OBE, Britanski veleposlanik u Hrvatskoj
IF: Dr.Sc. Osor Slaven Barišić, Ravnatelj Instituta za fiziku

Penkala za znanstvenu zajednicu: Mapa znanstvenika i Istražilica, Una Pale, Luka Savić i Filip Novkoski
Predavanje o otvorenoj znanosti:

FER: Otvorena znanost u projektima HRZZa, Dejana Carić, HRZZ
IF: Otvoreni pristup, AI i CC licence: balans između otvorenosti i komercijalizacije, Maja Hoić, IRMO

Istraživanje o percepcijama i statovima u otvorenoj znanosti u Hrvatskoj, Maja Hoić/Una Pale, Penkala
Nuqleus: Rezultati dvogodišnjeg rada na komercijalizaciji znanosti, Deni Nurkić, ICENT
Lokacija i vrijeme:
FER: Ponedjeljak 21.10.2024 od 15:30 do 17:00, Siva vijećnica
Institut za fiziku: Utorak 22.10.2024 od 15:00 do 16:30, Predavaona 1. krila
Predavanja online:

Srijeda 23.10. u 10:00h: Kako navigirati među open access časopisima i odabrati pravi?, Sandra Cuculić i Ivana Dorotić Malič, Centar za otvorenu znanost, Sveučilišna knjižnica Rijeka
Četvrtak 24.10. u 12.00h: Zašto pričati o problemu ponovljivosti u znanosti?, Prof. Ivan Buljan, FFST, UniST, CroRIN
Petak 25.10. u 12:00h: Građanska znanost – sudjelovanje javnosti u znanstvenim istraživanjima, Dolores Mumelaš, NSK Zagreb

Više informacija i prijave na poveznici!

Tjedan otvorenog pristupa 2024. u Srcu
2024-10-21 - 2024-10-27 | SRCE / online
Povodom Tjedna otvorenog pristupa 2024. s temom Zajednica iznad komercijalizacije Srce organizira radionice i webinar kojima želi istaknuti svoju predanost načelima otvorenosti, ali i važnost otvorenog pristupa za zajednicu, potaknuti razvoj infrastruktura za otvorenu znanost te korištenje resursa u otvorenom pristupu. Više informacija i prijave za sudjelovanje pronađite na poveznici.
22. listopada, 10 – 12 h, Radionica Izrada DOCX predloška za konverziju u JATS XML
22. listopada, 13-15 h, Radionica Kreiranje JATS XML-a iz DOCX dokumenata na Hrčku
24. listopada, 11 – 12 h, Webinar “Refining Croatian journals for a Diamond Open Access future”
25. listopada, 11 – 13 h, Razgovori u Srcu: Sustav za kolaboracijski rad s programskim kodom za znanost i visoko obrazovanje

Prakse registracije i poboljšanje kvalitete znanstvenih istraživanja
2024-10-21 15:00 - 16:00 | Institut Ruđer Bošković / Online
Predavanje o praksama registracije i poboljšanju kvalitete znanstvenih istraživanja održat će dr. sc. Antica Čulina s Instituta Ruđer Bošković. Registracija istraživanja uključuje prijavu detaljnih metoda prikupljanja i obrade podataka prije nego se započne sa samim istraživanjem. U ovom predavanju pobliže će se opisati registracija, predstaviti dokazi za njene pozitivne učinke na znanstvena istraživanja, te dati neki argumenti zašto bi svatko trebao razmisliti o primjeni ove prakse. Navest će se i poteškoće pri registraciji, te kako bi se iste mogle smanjiti.
156. kolokvij Centra za znanstvene informacije u čast Tjednu otvorenog pristupa 2024.
Lokacija: Institut Ruđer Bošković (dvorana 3. krilo), Bijenička cesta 54, Zagreb
ZOOM LINK:
Topic: Kolokvij CZI-ja
Join Zoom Meeting
https://us06web.zoom.us/j/88672125277?pwd=[REDACTED]
Meeting ID: 886 7212 5277
Passcode: [REDACTED]

Research integrity: the role of open science
2024-10-22 17:00 - 18:00 | Online
Webinar o najvećim problemima istraživačkog integriteta te o tome kako prakse otvorene znanosti mogu pomoći u rješavanju problema kroz inicijative koje provode istraživači, institucije, financijeri istraživanja i izdavači. Više o webinaru saznajte ovdje. Prijave klikom na poveznicu.

SciStarter Webinar – Effective Communication in Citizen Science projects
2024-10-22 17:30 - 19:00 | Online
LIBER Radna grupa za Građansku znanost, u suradnji sa SciStarterom, organizira inspirativni webinar posvećen učinkovitoj komunikaciji u projektima građanske znanosti. Dobro osmišljena strategija komunikacije igra ključnu ulogu u motiviranju građana za sudjelovanje te osigurava njihovu dugoročnu angažiranost u ovakvim inicijativama.
Više informacija i prijave na LINKU.

What's fair in copyright? Fair use, fair dealing and fair practice
2024-10-23 15:00 - 16:00 | Zoom
Pridružite se webinaru o tri pravna pojma koja se često pojavljuju u zakonima o autorskim pravima diljem svijeta – fair use, fair dealing i fair practice. Webinar će ukratko opisati podrijetlo i ključne značajke svakog pojma, kao i fleksibilnost tih pojmova u zakonima o autorskim pravima u različitim zemljama. Saznajte kako knjižnice mogu imati koristi od tih pojmova te istražite trendove i mogući razvoj autorskog prava. Više o webinaru saznajte ovdje. Prijave klikom na poveznicu.

I made my code open - now what? Steps to a thriving open software project
2024-10-23 16:30 - 17:30 | Zoom
Ovaj webinar namijenjen je svima koji stvaraju ili su odgovorni za kreiranje istraživačkog softvera te ih zanimaju praktični aspekti razvoja ili korištenja softvera otvorenog koda. Dijeljenje koda dobar je prvi korak prema izgradnji softvera otvorenog koda, no to nije dovoljno za njegov uspjeh. Ovaj webinar usredotočen je na praktična pitanja koja mogu povećati utjecaj projekata otvorenog softvera, uključujući održavanje, izgradnju zajednice, vidljivost, upravljanje projektima, dokumentaciju, licenciranje i potrebe korisnika. Više o webinaru saznajte ovdje. Prijave klikom na poveznicu.

How to Choose a License to Amplify the Impact of your Preprints - with arXiv, bioRxiv, medRxiv, and Creative Commons - International Open Access Week 2024
2024-10-23 18:00 - 19:00 | Online
Saznajte kako licencije omogućuju autorima da odrede načine na koje njihov rad može biti dijeljen i ponovno korišten. Preprint poslužitelji arXiv, bioRxiv i medRxiv pokazat će kako autori mogu koristiti CC licencije prilikom objavljivanja preprinta kako bi ostvarili svoje ciljeve dijeljenja rada. Prijave klikom na poveznicu.

OAW 2024: Refining Croatian journals for a Diamond Open Access future
2024-10-24 11:00 - 12:00 | Online
U sklopu Tjedna otvorenog pristupa SRCE organizira webinar o Diamond Discovery Hubu (DDH), središnjem registru dijamantnih znanstvenih i stručnih časopisa čiji je cilj jačanje znanstvenog izdavaštva u neprofitnom sektoru, s naglaskom na časopise, platforme i usluge kojima upravljaju akademske zajednice i istraživačke ustanove. S obzirom da Hrčak tim kontinuirano radi na uključivanju hrvatskih znanstvenih i stručnih časopisa u razne baze, organizatori pozivaju urednike hrvatskih znanstvenih i stručnih časopisa da se u što većem broju priključe webinaru kako bi prikupili informacije što je potrebno za prihvat u DDH. Više informacija i prijave klikom na poveznicu.

Getting out from the back of the sofa: Or, how can we achieve sustainable funding for Open Access books?
2024-10-24 12:00 - 13:00 | Online
Je li najveća prepreka otvorenim knjigama zapravo njihova financijska (ne)isplativost? Naknade za objavu knjiga (Book Processing Charges – BPC) i dalje su dominantan način financiranja knjiga u otvorenom pristupu, iako se pojavilo nekoliko alternativnih modela financiranja kao što Opening the Future, Open Book Collective, Direct 2 Open, Path to Open, itd. Pridružite se ovom webinaru i saznajte jesu li navedeni modeli održivi te kako knjižnice mogu zagovarati ulaganja u ove modele. Više o webinaru i prijave na poveznici.

Karger in Conversation - Open to Interpretation: Translating the Vocabulary of Open Access into Action
2024-10-24 15:30 - 17:00 | Online
Pridružite se webinaru i otkrijte skrivene nijanse otvorenog pristupa uz analizu ključnih pojmova kao što su “transformativni ugovori” i “neutralnost troškova”. Otkrijte kako lokalni utjecaji, različiti povijesni konteksti i izazovi u primjeni oblikuju naše razumijevanje. Saznajte razumijemo li se ili smo ipak izgubljeni u prijevodu. Prijave klikom na poveznicu.

Otvorena znanost u praksi: Zahtjevi Hrvatske zaklade za znanost i Obzor Europa projekata
2024-10-25 14:30 - 15:30 | Institut Ruđer Bošković / Online
Pridružite se predavanju u okviru Tjedna otvorenog pristupa, gdje će se govoriti o rastućem značaju otvorene znanosti i njezinoj primjeni u svakodnevnim istraživačkim aktivnostima. Fokus će biti na obvezama koje znanstvenici imaju prema ključnim financijerima – Hrvatskoj zakladi za znanost i Europskoj komisiji kroz program Obzor Europa. Razmotrit će se kako ovi financijeri definiraju smjernice i zahtjeve te kako usklađivanje s njihovim politikama može unaprijediti vaša istraživanja, povećati vidljivost rezultata i olakšati pristup financijskim sredstvima.
Tijekom predavanja predavači dr. sc. Dejana Carić iz Hrvatske zaklade za znanost i dr. sc. Bojan Macan s Instituta Ruđer Bošković razbit će neke od najčešćih mitova vezanih uz zahtjeve otvorene znanosti i podijeliti praktične savjete koji će vam olakšati prilagodbu novim pravilima. Saznajte kako otvorena znanost može postati prilika za razvoj vaših projekata – a ne samo formalna obveza!
157. kolokvij Centra za znanstvene informacije u čast Tjednu otvorenog pristupa 2024.
Lokacija: Institut Ruđer Bošković (dvorana 3. krilo), Bijenička cesta 54, Zagreb
ZOOM LINK:
Topic: Kolokvij CZI-ja
Join Zoom Meeting
https://us06web.zoom.us/j/88672125277?pwd=[REDACTED]
Meeting ID: 886 7212 5277
Passcode: [REDACTED]

The right rights? Highlights from the European Commission report on copyright's impact on research
2024-10-29 10:30 - 11:30 | Zoom
Pridružite se webinaru o ključnim preporukama Europske komisije iz studije “Improving access to and reuse of research results, publications and data for scientific purposes“ iz svibnja 2024. Webinar u organizaciji Knowledge Rights 21 pruža priliku da saznate više o studiji iz perspektive jednog od njezinih autora. Više informacija i prijave dostupne su putem poveznice.

Open Journal Systems: iskustva i preporuke - Regionalna radionica za urednike i izdavače časopisa u otvorenom pristupu
2024-10-30 14:00 - 15:30 | Zoom
Pridružite se radionici za urednike i izdavače časopisa u otvorenom pristupu i saznajte kako koristiti Open Journal Systems, otvoreni softver namijenjen uređivanju i izdavanju časopisa. Radionica je namijenjena onima koji već koriste OJS, ali i onima koji to tek planiraju. Na radionici će se predstaviti i nekoliko karakterističnih primjera korištenja OJS-a u regiji. Nakon kratkih izlaganja, imat ćete priliku uključiti se u razgovor i razmijeniti iskustva. Radionica će se održati na hrvatskom i srpskom jeziku, a organizirana je u okviru Obzor Europa projekata DIAMAS i CRAFT-OA uz podršku Hrvatske udruge za znanstvenu komunikaciju – ZNAK. Prijave klikom na poveznicu.

Preprints, peer review, and the future of research communication
2024-11-04 17:00 - 18:00 | Online
Uključite se u raspravu o alternativnim metodama znanstvene komunikacije. Otvoreni pristup već je povećao dostupnost istraživačkih rezultata, a potiče i promjene u drugim aspektima znanstvene komunikacije. Primjerice, preprintovi omogućuju autorima da ranije komuniciraju svoje ideje i otkrića, novi pristupi recenziranju skraćuju vrijeme do objave, a financijeri istraživanja istražuju puteve objavljivanja izvan “tradicionalnih” časopisa. Više o webinaru saznajte ovdje. Prijave klikom na poveznicu.

Open Science Café: Što trebamo znati o znanstvenim knjigama i otvorenom pristupu?
2024-11-05 11:00 - 12:00 | Online
Centar za otvorenu znanost i upravljanje znanstvenim informacijama (COZ) Sveučilišne knjižnice Rijeka organizira još jedan Open Science Café, ovoga puta na temu “Što trebamo znati o znanstvenim knjigama i otvorenom pristupu?”. Izlaganje će održati Iva Melinščak Zlodi s Filozofskog fakulteta u Zagrebu. Više o događanju i prijavi saznajte klikom na poveznicu.

Transforming Research with Data Curation Practices
2024-11-05 20:00 - 21:00 | Zoom
Istražite kako skrb o podacima može povećati dostupnost, utjecaj i integritet istraživanja. Saznajte više o važnim praksama skrbi o podacima, zašto je važna za očuvanje i unapređenje istraživačkih rezultata te kako ih učinkovito primijeniti na različite vrste materijala. Ovaj webinar namijenjen je istraživačima i osoblju koje pruža podršku u istraživanju, uključujući knjižničare, upravitelje podacima i administratore repozitorija. Webinar organiziraju Center for Open Science (COS) i Data Curation Network (DCN). Više informacija i prijave klikom na poveznicu.

Creating Community-Driven Pathways to Equitable Open Scholarly Publishing – Leading the way
2024-11-06 15:00 - 16:30 | Zoom
Tri projekta financirana od strane Europske unije – CRAFT-OA, DIAMAS i PALOMERA – usmjerena su na izgradnju pravednije budućnosti znanstvene komunikacije s naglaskom na samu znanstvenu zajednicu. Tijekom zajedničkog webinara, projekti će predstaviti svoje planove za ostvarivanje te vizije stavljajući fokus na neke od svojih rezultata. Prijave klikom na poveznicu.

Panel rasprava o hrvatskim dijamantnim časopisima na Interliberu
2024-11-13 12:00 | Zagrebački velesajam, Avenija Dubrovnik 15, Zagreb, 10020
Udruga ZNAK poziva Vas na Panel raspravu o hrvatskim dijamantnim časopisima koja će se održati u sklopu Interlibera 13. 11. s početkom u 12 h u Paviljonu 6, štand 10b, na kojoj će sudjelovati izv. prof. Miroslav Rajter (voditelj Ureda za istraživanje Sveučilišta u Zagrebu) i članovi Udruge ZNAK: prof. Ružica Beljo Lučić (glavna urednica časopisa Drvna industrija), doc. dr. sc. Tibor Komar (glavni urednik časopisa Studia ethnologica Croatica), Iva Grabarić Andonovski (urednica časopisa Food Technology and Biotechnology) te moderatorica rasprave Iva Melinščak Zlodi (stručnjakinja za elektroničke izvore, Sveučilište u Zagrebu Filozofski fakultet).

Citizen Science Masterclass – ECLAC-LIBER
2024-11-18 - 2024-11-20 | Zoom
Masterclass koji pruža temeljit uvod u građansku znanost, kao i pomoć u stjecanju alata i vještina potrebnih za osmišljavanje i provedbu uspješnih projekata građanske znanosti koji povezuju znanost i zajednicu. Primarni je cilj programa prikazati utjecaj građanske znanosti, istaknuti procese koji stoje iza istraživačkih aktivnosti te pokazati kako je građanska znanost unaprijedila kvalitetu istraživanja i pridonijela pronalaženju rješenja za globalne društvene izazove. Više o događaju saznajte na poveznici.

From Permission to Publication: Managing Third-Party Materials in Open Access Books
2024-11-19 14:30 - 16:00 | Zoom
Webinar će obuhvatiti mogućnosti, izazove, strategije i rješenja za uključivanje materijala trećih strana u knjige s otvorenim pristupom. Svoja iskustva podijelit će stručnjaci s različitih strana: autor, izdavač, stručnjak za autorska prava i predstavnik GLAM sektora (galerije, knjižnice, arhivi i muzeji). Nakon izlaganja govornika, sudionici će imati priliku razmijeniti izazove i rješenja s kojima su se susreli prilikom dobivanja dozvola za materijale trećih strana te razgovarati o potrebnoj dodatnoj podršci za rješavanje ovog pitanja. Prijave klikom na poveznicu.

Enhancing the Quality of Open Access Scholarly Publishing
2024-11-19 15:00 - 16:00 | Online
Kako troškovi objavljivanja u otvorenom pristupu (APC) i dalje rastu, dijamantni put ističe se kao jedan od najpravednijih pristupa izdavaštvu, u potpunosti usklađen s načelima otvorene znanosti. Ovaj model osigurava da vlasništvo i kontrola nad istraživačkim rezultatima ostanu čvrsto u rukama akademske i znanstvene zajednice. Međutim, ovi časopisi suočavaju se s velikim izazovima, uključujući ograničenu financijsku potporu, oslanjanje na volonterski rad, nedostatak vidljivosti i indeksiranja te potrebu za brzom prilagodbom u dinamičnom izdavačkom okruženju. Na ovom webinaru upoznajte se s najboljim praksama dijamantnog otvorenog pristupa te sa Standardom za dijamantni put otvorenog pristupa (DOAS). Prijave klikom na poveznicu.

Od pasivnih promatrača do aktivnih istraživača: sudjelovanje javnosti u znanstvenim istraživanjima
2024-11-19 15:00 - 16:00 | Institut Ruđer Bošković / Online
158. kolokvij Centra za znanstvene informacije: Od pasivnih promatrača do aktivnih istraživača: sudjelovanje javnosti u znanstvenim istraživanjima
Predavačica Dolores Mumelaš iz Nacionalne i sveučilišne knjižnice u Zagrebu prisutne će upoznati s konceptom građanske znanosti, s naglaskom na povijesni pregled i najpoznatije teoretičare. Predstavit će kategorizacije i tipologije građanske znanosti te njezina načela i karakteristike. Osvrnut će se i na prednosti i nedostatke sudjelovanja šire javnosti u znanstvenim istraživanjima s fokusom na kvalitetu podataka. Pojasnit će interes izdavača za objavom znanstvenih radova koji se temelje na principima građanske znanosti. Prisutne će kratko uputiti u mrežne platforme građanske znanosti. Istaknut će ulogu knjižnica u građanskoj znanosti te potporama koje mogu dati znanstvenicima. Cijelo izlaganje bit će popraćeno primjerima građanske znanosti u svijetu i Hrvatskoj, a obuhvatit će se razna područja znanosti.
Kolokvij će biti moguće pratiti i putem Zooma:
Topic: Kolokvij CZI-ja
Join Zoom Meeting
https://us06web.zoom.us/j/88672125277?pwd=[REDACTED]
Meeting ID: 886 7212 5277
Passcode: [REDACTED]

Horizon Europe Open Science requirements in practice
2024-11-22 13:00 - 14:30 | Online
Zanima vas koje su vaše obveze kao korisnika bespovratnih sredstava programa Horizon Europe u vezi otvorenog pristupa publikacijama i upravljanja istraživačkim podacima? Ovaj OpenAIRE-ov webinar namijenjen je koordinatorima projekata, istraživačima, voditeljima istraživanja, knjižničarima i data stewardima (upraviteljima podataka). Prijave klikom na poveznicu.
